CELEX: 52017PC0692
Language: hu
Date: 2017-11-24
Title: Javaslat A TANÁCS RENDELETE a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a sovány tejpor rögzített árú felvásárlására alkalmazandó mennyiségi korlátozás tekintetében történő módosításáról

EURÓPAI BIZOTTSÁG
            Brüsszel, 2017.11.24.
            COM(2017) 692 final
            2017/0310(NLE)
            Javaslat
            A TANÁCS RENDELETE
            a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a sovány tejpor rögzített árú felvásárlására alkalmazandó mennyiségi korlátozás tekintetében történő módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  Jelenleg csaknem 400 000 tonna sovány tejport raktároznak állami készletekben. Ez a mennyiség megfelel a sovány tejpor 2017. év első felében megvalósult teljes globális kereskedelem egyharmadát kitevő volumennek. E készletek puszta léte is nagy nyomást gyakorol a piacra.
               
               
                  A zsír és a fehérje közti árrés jelenleg szélesebb, mint valaha, ahogyan arról a Tejpiaci Megfigyelőközpont gazdasági tanácsa is beszámolt. A vaj/sovány tejpor árának aránya tíz éven keresztül átlagosan 1,4 körüli érték volt (minimum 0,8 és maximum 1,7), 2016 májusa óta viszont nőtt, elérve a 4/1-hez közeli, jelenlegi szintet. A vaj és a sovány tejpor árának egymástól való ilyen mértékű, példa nélküli elszakadásával szemben az állami beavatkozás olyan helyzetben fordul elő, amikor nem létezik piaci indok a biztonsági háló eszközének mozgósítására.
               
               
                  A rögzített áron történő állami beavatkozás 2018 márciusától 2018 szeptemberéig folytatódik, a közös piacszervezésről szóló rendeletben előírtak szerint, évi 109 000 tonna mennyiségi határon belül. 
               
               
                  Mivel a tejzsír iránti nagy kereslet a piaci szakértők szerint strukturális jelenség, a sovány tejpor továbbra is tényleges, alacsony értékű melléktermék marad, kivéve, ha új piacok adódnak. Ebben az esetben a következő év márciusától valós annak a kockázata, hogy a sovány tejport állami intervenció keretében kell felvásárolni. Amennyiben ez bekövetkezik, még ha a termelői tejárak szintje megfelelő is, az állami beavatkozás egyértelműen elmozdulna attól a célkitűzésétől, amely a mezőgazdasági termelők méltányos életszínvonalát hivatott biztosítani.
               
               
                  Ezért megoldást kell találni, hogy 2018-ban ne váljon szükségessé a sovány tejpor rögzített áron történő, piaci indok nélküli felvásárlása. Ennek érdekében azt a határértéket, amelynél 2018-ban állami beavatkozásra kerül sor rögzített áron, nullában kell megállapítani. Ez pályázati eljárás megnyitását eredményezné 2018. március 1-től, amikor megkezdődik az állami intervenciós időszak, amelynek során a Bizottság – a mezőgazdasági piacok közös szervezésével foglalkozó bizottságban történő szavazással – eseti alapon dönt arról, hogy milyen mennyiségek vásárlására kerül sor és milyen felvásárlási áron.
               
               
                  Annak biztosítása érdekében, hogy az e rendeletben előírt intézkedések azonnali hatást gyakoroljanak a piacra és lehetővé tegyék, hogy a piaci szereplők megfelelő időben értesüljenek a következő intervenciós kampányról, ennek a rendeletnek a kihirdetése napját követő napon kell hatályba lépnie.
               
            
            
               •Összhang a szabályozási terület jelenlegi rendelkezéseivel
            
            
               
                  Ez a javaslat összhangban áll a mezőgazdasági termékek piaca közös szervezésének eszméjével, amelynek célja a piacok stabilizálása és a mezőgazdasági népesség megfelelő életszínvonalának garantálása.
               
               
                  A javaslat összhangban áll az EUMSZ 43. cikkének (3) bekezdésével, amelynek értelmében a Tanács, a Bizottság javaslata alapján, intézkedéseket fogad el az árak, a lefölözések, a támogatások és a mennyiségi korlátozások rögzítésére, továbbá a halászati lehetőségek meghatározására és elosztására vonatkozóan.
               
            
            
               •Összhang az Unió egyéb szakpolitikáival
            
            
               
                  Tárgytalan
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  Az Európai Unió működéséről szóló szerződés 43. cikkének (3) bekezdése
               
            
            
               •Szubszidiaritás (nem kizárólagos hatáskör esetén) 
            
            
               
                  A javaslat megosztott uniós és tagállami hatáskörbe tartozik és megfelel a szubszidiaritás elvének.
               
            
         
         
            
               •Arányosság
            
            
               
                  A javaslat megfelel az arányosság elvének.
               
            
            
               •A jogi aktus típusának megválasztása
            
            
               
                  Tárgytalan
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan
               
            
            
               •Az érdekelt felekkel folytatott konzultációk
            
            
               
                  Tárgytalan
               
            
            
               •Szakértői vélemények beszerzése és felhasználása
            
            
               
                  Tárgytalan
               
            
            
               •Hatásvizsgálat
            
            
               
                  Tárgytalan
               
            
            
               •Célravezető szabályozás és egyszerűsítés
            
            
               
                  Tárgytalan
               
            
            
               •Alapjogok
            
            
               
                  Tárgytalan
               
            
            
               4.KÖLTSÉGVETÉSI VONZATOK
            
            
               
                  A pénzügyi hatás a sovány tejpor felajánlott mennyiségétől/áraitól, valamint a 2018. március és szeptember között elfogadott mennyiségektől/áraktól függ, ez pedig a sovány tejpor piacán bekövetkező változások függvénye.
               
               
                   5.
                        EGYÉB ELEMEK
               
            
         
         
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Tárgytalan
               
            
            
               •Magyarázó dokumentumok (irányelvek esetén)
            
            
               
                  Tárgytalan
               
            
            
               •A javaslat egyes rendelkezéseinek részletes magyarázata
            
            
               
                  Tárgytalan
               
            
            
               2017/0310 (NLE)
            
            
               Javaslat
            
            
               A TANÁCS RENDELETE
            
            
               a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a sovány tejpor rögzített árú felvásárlására alkalmazandó mennyiségi korlátozás tekintetében történő módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az Unióban a sovány tejpor állami intervenciós készleteit 2017 júliusának végéig a jelentések szerint elérték a 357 359 tonnát. A 2017. szeptember 30-án lezárt intervenciós időszak végéig 22 710 tonnát ajánlottak fel rögzített áron történő felvásárlásra.
            
            
               (2)A tej- és tejtermékágazatban például a vaj iránti erőteljes kereslet következtében soha nem látott mértékben elszakadt egymástól a zsír és a fehérje ára.
            
            
               (3)Az Unióban a tejszállítmányok mennyisége 2018-ban várhatóan növekedni fog, aminek következtében nőni fog a vaj- és soványtejpor-termelés.
            
            
               (4)A nyerst tejért a mezőgazdasági termelőknek fizetett árak 2018-ban várhatóan olyan szinten maradnak, amelynek következtében a vaj és a sajt iránti jelenlegi erős kereslet miatt a tejfehérje által kialakított viszonylag alacsony árak ellenére a tejtermelés jövedelmező marad. 
            
            
               (5)Ezek a piaci elemek olyan kivételes helyzetet teremtenek a 2018. évre, amelyet kifejezetten figyelembe kell venni a tejtermékekre vonatkozó állami intervenciós mechanizmus működését illetően.
            
            
               (6)Az 1370/2013/EU tanácsi rendelet
                  1
                3. cikke mennyiségi korlátozásokat állapít meg az ugyanazon rendelet 2. cikke szerinti rögzített áron történő vaj- és soványtejpor-felvásárlásokra vonatkozóan. Az e korlátozást meghaladó mennyiségek tekintetében a felvásárlást pályázati eljárás útján kell lefolytatni a maximális felvásárlási ár meghatározása érdekében.
            
         
         
            
               (7)Annak megakadályozása érdekében, hogy a sovány tejpor rögzített áron történő felvásárlására kerüljön sor olyan helyzetben, amikor ez nem lenne összhangban a biztonsági háló célkitűzéseivel, a sovány tejporra vonatkozó állami intervenciót pályázati eljárás keretében kell végrehajtani. Ennek érdekében a sovány tejpor rögzített áron történő felvásárlására vonatkozó mennyiségi korlátozást 2018-ra nullában kell megállapítani.
            
            
               (8)Az 1370/2013/EU rendeletet ezért ennek megfelelően módosítani kell. 
            
            
               (9)Annak biztosítása érdekében, hogy az e rendeletben előírt intézkedések azonnali hatást gyakoroljanak a piacra és lehetővé tegyék, hogy a piaci szereplők megfelelő időben értesüljenek a következő intervenciós kampányról, ennek a rendeletnek a kihirdetése napját követő napon kell hatályba lépnie,
            
            
               ELFOGADTA EZT A RENDELETET:
            
            
               1. cikk
            
            
               Az 1370/2013/EU rendelet 3. cikkének (1) bekezdése az alábbi, harmadik albekezdéssel egészül ki:
            
            
               „Az első albekezdéstől eltérve 2018-ban a sovány tejpor rögzített áron történő felvásárlására vonatkozó mennyiségi korlátozás 0 tonna.”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
            
               PÉNZÜGYI KIMUTATÁS
            
            
                     
                        PÉNZÜGYI KIMUTATÁS
                     
                  
                  
                     
                        FS/17/MvD/aj Ares (2017) 5672905
                     
                  
               
                     
                  
                  
                     
                        6.142.2017.1
                     
                     
                        agri.ddg3.g.3(2017)5670846
                     
                  
               
                     
                  
                  
                     
                        DÁTUM: 2017.10.13.
                     
                     
                  
               
                     
                        1.
                     
                  
                  
                     
                        KÖLTSÉGVETÉSI TÉTEL:
                     
                     
                        Lásd az alábbi költségvetési előrejelzést.
                     
                     
                     
                        05 02 12 02 (A sovány tejporra vonatkozó tárolási intézkedések)
                     
                     
                  
                  
                     
                        ELŐIRÁNYZATOK:
                     
                     
                     
                     
                        2017. évi költségvetés: 19 millió EUR; 
                     
                     
                        2018. évi költségvetési tervezet: 12 millió EUR
                     
                  
               
                     
                        2.
                     
                  
                  
                     
                        CÍM:
                     
                     
                     
                        A TANÁCS RENDELETE a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a sovány tejpor rögzített árú felvásárlására alkalmazandó mennyiségi korlátozás tekintetében történő módosításáról
                     
                  
               
                     
                        3.
                     
                  
                  
                     
                        JOGALAP:
                     
                     
                     
                        Az Európai Unió működéséről szóló szerződés 43. cikkének (3) bekezdése
                     
                  
               
                     
                        4.
                     
                  
                  
                     
                        CÉLKITŰZÉSEK:
                     
                     
                        Annak megakadályozása, hogy a sovány tejpor rögzített áron történő felvásárlására kerüljön sor olyan helyzetben, amikor ez – az egyéb tejtermékek magas árai következtében – nem lenne összhangban a biztonsági háló célkitűzéseivel. A sovány tejporra vonatkozó állami intervenciót pályázati eljárás keretében kell végrehajtani.
                     
                  
               
                     
                        5.
                     
                  
                  
                     
                        PÉNZÜGYI HATÁSOK
                     
                  
                  
                     
                        12 HÓNAPOS IDŐSZAK
                        
                           (millió EUR)
                     
                  
                  
                     
                        PÉNZÜGYI ÉV
                     
                     
                        2018
                     
                     
                        (millió EUR)
                     
                  
                  
                     
                        PÉNZÜGYI ÉV
                     
                     
                        2019
                     
                     
                        (millió EUR)
                     
                  
               
                     
                        5.0
                     
                  
                  
                     
                        KIADÁSOK
                     
                     
                        -
                              AZ EU-KÖLTSÉGVETÉS TERHÉRE
                           (VISSZATÉRÍTÉSEK/BEAVATKOZÁSOK)
                     
                     
                        -
                              NEMZETI HATÓSÁGOK
                     
                     
                        -
                              EGYÉB
                     
                  
                  
                     
                     
                        p.m
                     
                  
                  
                     
                     
                        p.m
                     
                  
                  
                     
                     
                        p.m
                     
                  
               
                     
                        5.2
                     
                  
                  
                     
                        SZÁMÍTÁS MÓDJA:
                     
                     
                        Ld. az észrevételeket
                     
                  
               
                     
                        6.0
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL?
                     
                  
                  
                     
                        n. a.
                     
                  
               
                     
                        6.1
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL?
                     
                  
                  
                     
                          Nem
                     
                  
               
                     
                        6.2
                     
                  
                  
                     
                        SZÜKSÉG LESZ-E PÓTKÖLTSÉGVETÉSRE?
                     
                  
                  
                     
                        Nem
                     
                  
               
                     
                        6.3
                     
                  
                  
                     
                        SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE?
                     
                  
                  
                     
                        Ld. az észrevételt
                     
                  
               
                     
                        ÉSZREVÉTELEK:
                     
                     
                     
                        A pénzügyi hatás a sovány tejpor felajánlott mennyiségétől/áraitól, valamint a 2018. március és szeptember között elfogadott mennyiségektől/áraktól függ, ez pedig a sovány tejpor piacán bekövetkező változások függvénye.
                     
                  
               
         
         
            
                  
                     (1)
                  
                        A Tanács 1370/2013/EU rendelete ( 2013. december 16.) a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról (HL L 346., 2013.12.20., 12. o.).